b'\n_START_ARTICLE_\nAdmiral flote (Zdru\xc5\xbeeno kraljestvo)\n_START_PARAGRAPH_\nAdmiral flote (izvirno angle\xc5\xa1ko Admiral of the Fleet, kraj\xc5\xa1ano: Adm of the Fleet) je najvi\xc5\xa1ji voja\xc5\xa1ki \xc4\x8din v Kraljevi vojni mornarici; kljub temu, da \xc4\x8din \xc5\xa1e obstaja, pa ga od leta 1996 niso ve\xc4\x8d podelili._NEWLINE_Admiral flote je nadrejen admiralu in podrejen admiralu. V skladu z Natovim standardom STANAG 2116 \xc4\x8din nosi oznako OF-8. Enakovredna peterozvezdna \xc4\x8dina v Oboro\xc5\xbeenih silah Zdru\xc5\xbeenega kraljestva sta: feldmar\xc5\xa1al (Field Marshal) pri Britanski kopenski vojski in mar\xc5\xa1al Kraljevega vojnega letalstva (Marshal of the Royal Air Force) pri Kraljevem vojnem letalstvu.\n_START_SECTION_\nZgodovina\n_START_PARAGRAPH_\n\xc4\x8cin izvira iz najmanj iz 16. stoletja, ko je Kraljeva vojna mornarica imela pomorske eskadre z dolo\xc4\x8denimi admirali kot njihovimi poveljniki. Poveljnik je poveljeval eskadri iz ladje v sredi formaciji in tako organiziral delovanje celotne eskadre. Admiralu je pomagal viceadmiral, kateri je poveljeval vodilnim ladjam eskadre, katere so nosile glavnino bojev. V zaledju pomorske eskadre pa se je nahajal \xc5\xa1e tretji admiral v eskadri, kateri je poveljeval najmanj ogro\xc5\xbeenim ladjam in je bil tako tudi najmanj izku\xc5\xa1en od vseh admiralov. Ker pa se je vojna mornarica pri\xc4\x8dela \xc5\xa1iriti, so potrebovali admirala, ki je poveljeval vsem eskadram oz. celotni britanski floti. Ko je bil leta 1828 ustanovljen polo\xc5\xbeaj Prvega morskega lorda, so \xc4\x8din podeljevali kot \xc4\x8dastni \xc4\x8din prvim morskim lordom, ki so se upokojili oz. admiralom, ki so postali na\xc4\x8delniki Obrambnega \xc5\xa1taba Zdru\xc5\xbeenega kraljestva. Ta tradicija pa se je kon\xc4\x8dala leta 1995.'